Mestská časť Košice-Staré Mesto, Hviezdoslavova 7, 040 34 Košice

N á v r h

Doplnku č. 4 Štatútu Denného centra mestskej časti Košice-Staré Mesto, Hlavná 100, Košice
––––––––––––––––––––––––––––––––––––––––––––––––––––––––––––––

Určené:	rokovaniu Miestneho zastupiteľstva MČ KE SM dňa 12.03.2012

Predkladá:	Mgr. Karol Till
prednosta Miestneho úradu MČ KE SM

Spracovala:	Mgr. Milena Gašajová
vedúca referátu kultúry, športu a správy denného centra

Návrh na uznesenie:

Miestne zastupiteľstvo mestskej časti Košice-Staré Mesto

schvaľuje

Doplnok č. 4 Štatútu Denného centra mestskej časti Košice-Staré Mesto, Hlavná 100, Košice v predloženom znení.

Dôvodová správa

Výbor samosprávy v zmysle Štatútu Denného centra vyberá a hospodári s členskými príspevkami. Členovia Denného centra sú povinní platiť členský príspevok za každý kalendárny rok. Na základe návrhu hodnotiacej členskej schôdze DC, ročný členský príspevok sa upravuje zo sumy 2,32 Eur na 2,50 Eur pre seniorov z trvalým pobytom v Mestskej časti Košice- Staré Mesto a u hosťujúcich členov sa upravuje zo 4,64,--Eur na 5,--Eur ročne. Status hosťujúceho člena upravuje štatút DC.

Spracovala. Mgr. Milena Gašajová
V Košiciach, 11.01.2012 

N á v r h 

D o p l n o k č. 4

Štatútu Denného centra mestskej časti Košice-Staré Mesto, Hlavná 100, Košice

I
Miestne zastupiteľstvo mestskej časti Košice-Staré Mesto schvaľuje zmenu a doplnok Štatútu Denného centra mestskej časti Košice-Staré Mesto, Hlavná 100, Košice schváleného uznesením Miestneho zastupiteľstva mestskej časti Košice-Staré Mesto č. 153 z 22.4.2008, ako vyplýva zo zmien vykonaných doplnkom č. 1 schváleným uznesením č. 253 z 24.2.2009, doplnkom č. 2 schváleným uznesením č. 28.4.2009 a doplnkom č. 3 schváleným uznesením č. 347 z 17.12.2009

1.	V článku V. sa vypúšťa odsek 1 a nahrádza novým textom, ktorý znie: 
	„1. Členovia denného centra sú povinní platiť členský príspevok za každý kalendárny rok. Členský príspevok člena centra je 2,50 Eur ročne, u hosťujúcich členov je členský príspevok v dvojnásobnej výške. Členský príspevok vyplatia členovia do 31.3. kalendárneho roka v plnej výške na celý kalendárny rok. Noví členovia, ktorí sa prihlásia v priebehu roka, taktiež platia členský príspevok v plnej výške.“

II

2.	Článok X. Účinnosť sa dopĺňa o nový odsek č. 6 v znení:
„6. Doplnok č. 4 bol schválený uznesením Miestneho zastupiteľstva mestskej časti Košice-Staré Mesto č. .....  zo dňa 12.03.2012 a nadobúda účinnosť dňom schválenia.

							Mgr. Ľubomír Grega
							starosta mestskej časti
							  Košice-Staré Mesto